**Joseph Sargent** (1925–2014) var en amerikansk filmregissør kjent for filmer som *White Lightning, MacArthur: Opprørsgeneralen* og *Pelham 1-2-3 kapret.* Han har også regissert en rekke tv-filmer, derav flere Emmy-vinnere.

Sargen regisserte 15 filmer i løpet av karrieren. Han hadde også regi på nærmere 80 tv-produksjoner, derav 48 tv-filmer.

Biografi
--------

### Bakgrunn

Han ble født Giuseppe Danielle Sorgente i Jersey City, New Jersey av foreldre innvandret fra Italia. Han tjenestegjorde i U.S. Army under andre verdenskrig og kjempet i Ardenneroffensiven.

### Film

Joseph Sargent startet karrieren som skuespiller og hadde mindre biroller i forskjellige film- og tv-produksjoner i 1950-årene. Han regidebuterte i 1959 med lavbudsjett-filmen *Street-Fighter*. Deretter regisserte han filmer som blant annet *Colossus: The Forbin Project* (1970), *Pistolpredikanten* (1972), *Spikern i bånn, McKlusky* (*White Lightning*) (1973), *Pelham 1-2-3 kapret* (1974), *MacArthur: Opprørsgeneralen* (1977), *Nightmares* (1983) og *Haisommer – hevnen* (1987).

### Fjernsyn

Han har også hatt en omfattende karriere som tv-regissør. Blant annet hadde han regi på en rekke episoder av serier som *Lassie* (1961–1964), *Kruttrøyk* (1962–1965) og *The Man from U.N.C.L.E.* (1964–1966), samt miniserier som *The Manions of America* (1981), *Space* (1985), *Bibelen: Abraham* (1993), *World War II: When Lions Roared* (1994) og *Streets of Laredo* (1995).

Han har også regissert nærmer 50 tv-filmer. Blant dem kan en nevne *Soldaten som erklærte fred* (1970) (som fikk Emmy for beste manus), *Maybe I'll Come Home in the Spring* (1971), *The Marcus-Nelson Murders* (1973) (som fikk Emmy både for manus og regi og som tjente som pilot for tv-serien *Kojak*), *På lånt tid* (1973) (som ble den mest sette tv-filmen i USA til da), *Hustling* (1975), *The Night That Panicked America* (1975), *Amber Waves* (1980), *I dødens skygge* (1980) (som fikk Emmy for beste drama), *Love Is Never Silent* (1985) (som fikk Emmy for beste drama), *The Karen Carpenter Story* (1989), *Day One* (1989) (som fikk Emmy for beste drama), *The Incident* (1990) (som fikk Emmy for beste drama), *Caroline?* (1990), (som fikk Emmy for beste drama), *Miss Rose White* (1992) (som fikk Emmy for beste drama), *Mandela and de Klerk* (1997), *Miss Evers' Boys* (1997) (som fikk Emmy for beste tv-film), *Crime and Punishment* (1998), *A Lesson Before Dying* (1999) (som fikk Emmy for beste tv-film), *For Love or Country: The Arturo Sandoval Story* (2000), *Bojangles* (2001), *Salem Witch Trials* (2002), *Out of the Ashes* (2003), *Something the Lord Made* (2004) (som fikk Emmy for beste tv-film), *Warm Springs* (2005) (som fikk Emmy for beste tv-film), *Sybil* (2007) (som fikk Emmy for beste tv-film) og *Sweet Nothing in My Ear* (2008), som ble hans siste tv-produksjon.

Priser
------

Sargent fikk fire Emmy-priser; i 1973 for tv-filmen *The Marcus-Nelson Murders*, i 1986 for tv-filmen *Love Is Never Silent*, i 1990 for tv-filmen *Caroline?* og i 1992 for tv-filmen *Miss Rose White*. I tillegg fikk han fire priser fra bransjeorganisasjonen Directors Guild of America; i 1974 for regi på tv-filmen *The Marcus-Nelson Murders* og kategorien «Outstanding Television Director», i 2005 for tv-filmen *Something the Lord Made* og i 2006 for tv-filmen *Warm Springs*.

Privatliv
---------

Han ble gift annen gang i 1970 med Carolyn Nelson. Han har to døtre, begge fra sitt første ekteskap med skuespillerinnen Mary Carver.

Joseph Sargent døde av hjertesykdom i sitt eget hjem i Malibu i 2014, 89 år gammel.

Filmografi
----------

| År | Tittel | Bemerkinger |
| --- | --- | --- |
| 1959 | *Street-Fighter* |  |
| 1966 | *En spion for meget* (*One Spy Too Many*) | Satt sammen av en dobbeltepisode av tv-serien *The Man from U.N.C.L.E.* |
| 1967 | *The Spy in the Green Hat* | Satt sammen av en dobbeltepisode av tv-serien *The Man from U.N.C.L.E.* |
| 1968 | *The Hell with Heroes* |  |
| 1970 | *Colossus: The Forbin Project* |  |
| *Soldaten som erklærte fred* (*Tribes*) |  |
| 1972 | *The Man* |  |
| 1972 | *Pistolpredikanten* (*Buck and the Preacher*) | Ukreditert |
| 1973 | *Spikern i bånn, McKlusky* (*White Lightning*) |  |
| 1974 | *The Taking of Pelham One Two Three* |  |
| 1977 | *MacArthur* |  |
| 1979 | *Goldengirl* |  |
| 1980 | *To på rømmen* (*Coast to Coast*) |  |
| 1983 | *Mareritt* (*Nightmares*) | Tildelt Brussels International Fantastic Film Festival. |
| 1987 | *Jaws: The Revenge* | Også produsent. |

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Discogs, Discogs artist-ID 2571175, besøkt 9. oktober 2017[Hentet fra Wikidata]
3. 1 2   Find a Grave, Find a Grave 140362787, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w65q6d0v, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 21. desember 2014[Hentet fra Wikidata]
6. ↑   filmportal.de, oppført som Joseph D. Sargent, Filmportal-ID b191ecf893204530814fe3a104afb37c, besøkt 9. oktober 2017[Hentet fra Wikidata]
7. ↑  «Joseph Sargent». *IMDb*. Besøkt 12. august 2022.
8. 1 2  «Joseph Sargent dies at 89; prize-winning film and TV movie director». *Los Angeles Times* **(engelsk)**. 24. desember 2014. Besøkt 12. august 2022.
9. ↑  Rose, Tim (3. juli 2010). «Love, loss, and learning to live again». *Friday @ 8/7 Central* **(engelsk)**. Besøkt 13. august 2022.
10. ↑  «Sort by Year - Latest TV Movies With Joseph Sargent». *IMDb*. Besøkt 13. august 2022.
11. ↑  «Joseph Sargent - awards». *IMDb*. Besøkt 13. august 2022.
12. 1 2  McNary, Dave; McNary, Dave (23. desember 2014). «Emmy-Winning Director Joseph Sargent Dies at 89». *Variety* **(engelsk)**. Besøkt 13. august 2022.

Eksterne lenker
---------------

* (en) Joseph Sargent på Internet Movie Database Rediger på Wikidata

* (sv) Joseph Sargent i Svensk Filmdatabas Rediger på Wikidata

* (da) Joseph Sargent på Filmdatabasen Rediger på Wikidata

* (da) Joseph Sargent på Scope Rediger på Wikidata

* (fr) Joseph Sargent på Allociné Rediger på Wikidata

* (en) Joseph Sargent på AllMovie Rediger på Wikidata

* (en) Joseph Sargent hos Turner Classic Movies Rediger på Wikidata

* (en) Joseph Sargent hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Discogs
 |